laion/Wikipedia-Exotic huggingface dataset:
יחסי אסטוניה – הממלכה המאוחדת

יחסי אסטוניה–הממלכה המאוחדת, הם יחסי החוץ בין אסטוניה והממלכה המאוחדת. היחסים בין בריטניה לאסטוניה החלו במהלך מלחמת העצמאות האסטונית, כאשר בריטניה שלחה את הצי המלכותי בראשות אדמירל א. א. סינקלייר להגן על חופי אסטוניה. הימאים הבריטים שנפלו במהלך העימות, הובאו למנוחות בבית הקברות הצבאי בטאלין. במהלך שנת 1919 פעלו נציגים בריטים בחבר הלאומים למען הכרה בעצמאות אסטוניה. לפני הכיבוש הסובייטי בשנת 1940, היחסים בין בריטניה ואסטוניה היו קרובים. בבריטניה היה שוק עיקרי עבור המוצרים האסטונים, ויותר מ-30% מהייצוא האסטני יוצא לבריטניה. בריטניה מעולם לא הכירה בסיפוח אסטוניה בקיץ 1940. בריטניה הכירה בעצמאות אסטוניה מחדש ב-27 באוגוסט 1991, והיחסים הדיפלומטיים בין שתי המדינות כוננו מחדש ב-5 בספטמבר 1991, ואף השגרירות הבריטית נפתחה בטאלין מחדש באותה שנה. היחסים בין המדינות מאוד קרובים, ובריטניה סיפקה תמיכה פוליטית ומעשית למאמצי אסטוניה להצטרף לאיחוד האירופי ולנאט"ו, ושתי המדינות הן חברות מלאות של שני הארגונים. שתי המדינות שלחו כוחות לאפגניסטן, במסגרת כוח הסיוע הביטחוני הבינלאומי. באוקטובר 2016 פורסם כי 800 חיילים בריטים יוצבו בבסיס הצבאי בטאפה, אסטוניה. למועצה הבריטית יש ייצוג בטאלין, והיא פעילה שם בתוכנית של תמיכה בהוראת השפה האנגלית, חילופי תרבות ומלגות עבור סטודנטים אסטונים ללמוד בבריטניה. כ-10,000-15,000 אזרחים אסטונים חיים בבריטניה, כ-3,000-5,000 מהם בלונדון. רוב הקהילות הפעילות נמצאות בלונדון, ברדפורד ולסטר, ובסך הכל קיימות 13 קהילות אסטוניות בבריטניה, והקהילה הוותיקה הקיימת בלונדון, הוקמה בשנת 1921. המוניטין של טאלין כיעד תיירותי גדל בבריטניה בשנים האחרונות. הצטרפותה של אסטוניה לאיחוד האירופי בשנת 2004, העניק דחיפה משמעותית לנסיעות ההדדיות – עלייה של 30% באותה שנה, ו-60% בשנה לאחר מכן (2005), כ-62,300 תיירים בריטים נוספים ביקרו באסטוניה לעומת שנים קודמות. בשנת 2012 כמעט 55,000 תיירים בריטים ביקרו באסטוניה, ובנוסף, כ-75,000 בריטים ביקרו בה במסגרת הסיור הבלטי. בריטניה נמצאת במקום ה-9 מבין שותפות הסחר של אסטוניה, ומהווה 3% מסך מחזור המסחר של אסטוניה. הסחר הבריטי-אסטוני הסתכם בשווי 790 מיליון אירו בשנת 2012. בריטניה מהווה 2% מסך ההשקעות הזרות הישירות באסטוניה. אליזבת השנייה, מלכת הממלכה המאוחדת ביקרה באסטוניה באוקטובר 2006, והנסיך הארי ביקר אף הוא ביקור רשמי במאי 2014,. אסטוניה מחזיקה בבריטניה שגרירות בלונדון, ו-6 קונסוליות באברדין, בלפסט, צ'לטנהאם, גלאזגו, ג'רסי, וליברפול. מאידך, בריטניה מחזיקה באסטוניה שגרירות בטאלין בלבד. מדיה וקבצים בנושא יחסי אסטוניה – הממלכה המאוחדת בוויקישיתוף אברהם קצנלסון, לשאלת הצבא העברי, הפועל הצעיר, 24 בספטמבר 1919 "Estonia Country Profile". UK Government Web Archive. אורכב מ-המקור ב-12 בדצמבר 2012. נבדק ב-23 בנובמבר 2014. {{cite web}}: (עזרה) Ben Farmer; Roland Oliphant; James Badcock, ‏Britain to send hundreds more troops to Russia border as Cold War tension escalates across Europe, The Telegraph, 27 October 2016 "Outward state visits made by the queen since 1952". Official web site of the British Monarchy. נבדק ב-29 בנובמבר 2008. {{cite web}}: (עזרה) Damien McGuinness. "Prince Harry pays tribute to Estonia's soldiers during visit". BBC News. נבדק ב-2016-11-27. אתר על יחסי מדינות
צווארון קולר

צווארון קולר או צווארון אפסר הוא סגנון עיצוב של בגדי נשים בו הרצועה שמחברת את החלק הקדמי של הבגד נכרכת סביב העורף ומשאירה את רוב החלק האחורי חשוף. גזרה זו נהוגה לרוב בגדי ים, כדי למקסם חשיפת העור לשיזוף ולמזער את סימני השיזוף (אנ') (אזורים שלא השתזפו). גזרה זו משמשת גם בשמלות או חולצות, כדי ליצור בעיקר שמלה חשופת גב. כאשר הקולר מכוסה על ידי שיער שמסתיר את העורף הקולר נחשב כקולר סמוי ומשאיר את הרושם ששום דבר לא מחזיק את החלק הקדמי של השמלה או החולצה. מדיה וקבצים בנושא צווארון קולר בוויקישיתוף Halter neck top – A DIY pattern
יחסי בלארוס – הממלכה המאוחדת

יחסי בלארוס–הממלכה המאוחדת, הן יחסי החוץ בין בלארוס והממלכה המאוחדת. לאחר קריסת ברית המועצות ועצמאות בלארוס בשנת 1991, כוננו שתי המדינות יחסים דיפלומטיים בשנת 1992. בשנת 1994 פתחה בלארוס את שגרירותה בלונדון, ובשנת 1995 פתחה בריטניה את שגרירותה במינסק. במשך השנים התנכרה בריטניה לבלארוס, בשל משטרו הקשוח של אלכסנדר לוקשנקו, אולם בשנת 2017 ביקר אלן דאנקן, שר זוטר בממשלת בריטניה, בבלארוס, וחתם שם על כמה הסכמים לשיתוף פעולה. למרות הירידה הדרמטית בשנת 2016 (כ-63%) ביצוא הבלארוסי לבריטניה, האחרונה נותרה עדיין היעד השלישי בגודלו למוצרים הבלארוסים (השנייה בגודלה בשנת 2015), ושוק הייצוא הגדול ביותר מחוץ לחבר המדינות, והיא מהווה שותפת הסחר השישית בגודלה של בלארוס. בשנת 2017 חלה היפוך מגמה, ובחודשים ינואר עד יולי, היצוא הבלארוסי לבריטניה יותר מאשר הוכפל לעומת התקופה המקבילה לו שנה קודם לכן, והגיע ל-1.38 מיליארד דולר, ובנוסף, היבוא גדל גם הוא ב-66%. עם זאת, היצוא הבלארוסי לבריטניה מהסתמך בעיקר על מוצר אחד - שמן ומוצרי זפת מינרלים, ובמהלך השנים האחרונות, חלקם ביצוא הבלארוסנע בין 95 ל-98 אחוזים. שאר הסחורות המיוצאות כללו דשנים, מוטות פלדה, עופרת, מעילי נשים ולייזרים. היבוא הבלארוסי מבריטניה כולל בעיקר מנועים, מכונות ומשקאות חריפים. בריטניה היא גם אחת מ-6 המשקיעות המובילות לכלכלת בלארוסיה. נכון ל-1 בינואר 2015, ההשקעות הישירות של בריטניה הסתכמו ב-279.2 מיליון דולר, 144.9 מיליון דולר מהן היו השקעות ישירות, ו-134.3 מיליון דולר היו השקעות עקיפות. עם זאת, חלק ניכר מההשקעות הללו קשור לחברת בלואיל- החברה הבלארוסית של מוצרי נפט - וחברת הבת הבריטית שלה, BNK (בריטניה) בע"מ. בלארוס מחזיקה בבריטניה שגרירות בלונדון, וקונסוליה כללית בקארדיף. מאידך, בריטניה מחזיקה בבלארוס שגרירות במינסק בלבד. מדיה וקבצים בנושא יחסי בלארוס – הממלכה המאוחדת בוויקישיתוף Is the United Kingdom finally interested in Belarus? אתר על יחסי מדינות
קזואראים

קזואראים (שם מדעי: Casuariiformes) היא סדרה אפשרית של עופות קדומים חסרי שיניים החיים באוסטרליה ובגינאה החדשה ובה שתי משפחות: אמואיים (Dromaiidae) וקזואריים (Casuariidae). עם זאת כמה חוקרים רואים באמו סוג במשפחת הקזואריים. בעבר שתי המשפחות השתייכו לסדרה יענאים. בני הסדרה התפתחו במיוקן באוסטרליה ובגינאה החדשה. האמו מצוי במרכז יבשת אוסטרליה לעומת מיני הקזואר החיים ביערות גשם בצפון אוסטרליה וגינאה החדשה והם בעלי "קסדה" מעל לראשם, העוזרת להם לפלס דרך ביער. בעבר היה סוג נוסף בסדרה - Diogenornis שחי באמריקה הדרומית ודמה למיני הננדו. משפחה אמואיים (Dromaiidae) סוג אמו (Dromaius) - ייתכן ששייך למשפחת הקזואריים מין אמו (Dromaius novaehollandiae) מין אמו אי הקנגורו (Dromaius ater) - נכחד מין Dromaius ocypus - נכחד משפחה קזואריים (Casuariidae) סוג קזואר (Casuarius) מין קזואר מצוי (Casuarius casuarius) מין קזואר חד-גדיל (Casuarius unappendiculatus) מין קזואר בנט (Casuarius bennetti) מין Casuarius lydekkeri - נכחד סוג ללא מקור Diogenornis - נכחד מדיה וקבצים בנושא קזואראים בוויקישיתוף קזואראים, באתר ITIS (באנגלית) קזואראים, באתר NCBI (באנגלית) קזואראים, באתר האנציקלופדיה של החיים (באנגלית) קזואראים, באתר GBIF (באנגלית) קזואראים, באתר אנציקלופדיה בריטניקה (באנגלית)
פיג'ו סוג 37

פיג'ו סוג 37 (בצרפתית: Peugeot Type 37) היא מכונית בתצורה פתוחה (קבריולה), 2 מושבים, מתוצרת יצרנית הרכב הצרפתית פיג'ו אשר יוצרה בשנת 1902. יוצרו כ-100 יחידות. דגם פיג'ו סוג 57 שיוצר בשנת 1904 התבסס על דגם "פיג'ו סוג 37". פיג'ו פיג'ו סוג 1 פיג'ו סוג 15 פיג'ו סוג 27 פיג'ו סוג 31 פיג'ו סוג 36 פיג'ו סוג 56 פיג'ו סוג 58 פיג'ו סוג 1525 פיג'ו סוג 156 "פיג'ו סוג 37" - תמונות מדיה וקבצים בנושא פיג'ו סוג 37 בוויקישיתוף Wolfgang Schmarbeck: Alle Peugeot Automobile 1890-1990. Motorbuch-Verlag. Stuttgart 1990. ISBN 3-613-01351-7
סוזן גריפין

סוזן גריפין (באנגלית: Susan Griffin; נולדה ב־26 בינואר 1943) היא פילוסופית פמיניסטית, מסאית ומחזאית הידועה במיוחד בעבודתה בנושא אקופמיניזם. גריפין נולדה בלוס אנג'לס, קליפורניה. היא גדלה כבת מאומצת במשפחה יהודית. מוצא משפחתה הביולוגית מאירלנד, סקוטלנד, וויילס וגרמניה. מאחר שגריפין גדלה בבית יהודי לאחר מלחמת העולם השנייה, לא דובר על מוצאה הגרמני והיא אף נהגה לעשות דמוניזציה לגרמנים. בסופו של דבר ביקרה גריפין מספר פעמים בגרמניה, ואף ביקרה במחנה הריכוז דורה־מיטלבאו, על מנת ליישב את הפער בין מורשתה וזהותה היהודית לזו הגרמנית. גריפין למדה שנתיים באוניברסיטת קליפורניה בברקלי ועברה לאוניברסיטת המדינה בסן פרנסיסקו(אנ') (SFSU – San Francisco State University) שם סיימה תואר ראשון בכתיבה יצירתית בשנת 1965, ותואר שני בשנת 1973. המנחה שלה בשני התארים הייתה קיי בויל. גריפין לימדה כמרצה בסגל הזוטר באוניברסיטת קליפורניה בברקלי, באוניברסיטת סטנפורד בקליפורניה, ובמכון הטכנולוגי של קליפורניה. גריפין גם הייתה מרצה במכון פסיפיקה ללימודים גבוהים, במכון רייט, ובאוניברסיטת קליפורניה. כיום גרה גריפין בברקלי, קליפורניה. גריפין כתבה 21 ספרים ובכללם ספרי עיון, ספרי שירה, אנתולוגיות, מחזות ו תסריט לסרט הדוקומנטרי "ברקלי בשנות השישים". יצירותיה תורגמו ל־12 שפות. גריפין תיארה את כתיבתה כ"משרטטת קשרים בין הרס הטבע, צמצומן של נשים, וגזענות." ספרה "אישה וטבע: השאגה שבתוכה" (1978) נמכר ביותר מ־100,000 עותקים. הספר עוסק בקשר בין הרס אקולוגי, סקסיזם וגזענות. יצירה זו נחשבת לסוג של פרוזה–שירה, ונחשבת ליצירה שהשיקה את תנועת האקופמיניזם בארצות הברית. גריפין מייחסת את הקשר שלה לאקופמיניזם לעובדה שגדלה לחופי האוקיינוס השקט, בהרי סיירה נבדה שבקליפורניה, מה שלדבריה טיפח בה מודעות לאקולוגיה. גריפין ידועה בביקורתה על הפורנוגרפיה אותה ניסחה בספרה "פורנוגרפיה ושתיקה: נקמת התרבות נגד הטבע" משנת 1981. בספר היא טוענת שלמרות שעקרון חופש הביטוי עלול להוביל להתנגדות לצנזורה על פורנוגרפיה, במקרה זה החופש ליצור פורנוגרפיה פוגע ב"שחרור המין האנושי" הכולל גם את שחרור האישה. גריפין יצאה נגד ההקבלה בין הפורנוגרפיה לבין מושג הארוס בטענה שאלה מושגים נפרדים המנוגדים זה לזה. היא טענה שמקור הפורנוגרפיה נטוע בפחד מהטבע וכי התרבות הפורנוגרפית מחנכת את הגבר לאמץ את תפקיד "הרוצח", בעוד האישה הופכת ל"קורבן" שלו. עובדה זו, לדבריה, מלמדת נשים לבזות את עצמן ומזינה תרבות מעוותת. לעומת זאת, טענה גריפין, "שחרור מיני אמיתי מצריך פיוס עם הטבע וריפוי בין גוף לרוח". אתר האינטרנט הרשמי של סוזן גריפין "Susan Griffin". Poetry Foundation. נבדק ב-26 במרץ 2017. {{cite web}}: (עזרה) "Hear Her Roar: Ecofeminist Author Susan Griffin Isn't Going Away". Cal Alumni Association (באנגלית). 2017-03-28. נבדק ב-2018-03-27. "Bio – Susan Griffin". susangriffin.com. נבדק ב-2016-12-11. Willis, Ellen. "NATURE'S REVENGE". The New York Times.
יחסי הממלכה המאוחדת – שוודיה

יחסי הממלכה המאוחדת–שוודיה הם היחסים בין הממלכה המאוחדת של בריטניה הגדולה וצפון אירלנד לבין ממלכת שוודיה. האי הבריטי היה נתון לפלישות ויקינגים מסקנדינביה, ובכלל זה מאזור שוודיה של ימינו, מסוף המאה ה-8 עד המאה ה-11, וחלקם התמזג עם האנגלו-סקסונים באנגליה. במהלך מלחמת תשע השנים לחמו האנגלים והשוודים באותו צד, אולם במהלך המלחמה הצפונית הגדולה, מלחמת הירושה האוסטרית, ובמהלך מלחמת שבע השנים, לחמו שתי המדינות זו כנגד זו. במהלך המלחמות הנפוליאוניות לחמה שוודיה לצד בריטניה נגד צרפת, ובשנת 1814 קיבלה כתגמול על סיועה את השליטה בנורווגיה. בשנת 1973 הצטרפה בריטניה לאיחוד האירופי, ובשנת 1995 הצטרפה גם שוודיה לארגון. בשנת 2017, שוודיה הצטרפה לכוח התגובה המהירה הצבאית בראשות בריטניה, שנועד להיות גמיש יותר ולהגיב מהר יותר מברית נאט"ו הגדולה יותר. הוא השתמש בתקנים ובדוקטרינות של נאט"ו, כך שהוא יכול לפעול בשיתוף עם נאט"ו, האו"ם או קואליציות רב לאומיות אחרות. בשנת 2022 בריטניה התחייבה להגן על שוודיה אם המדינה תותקף, כאשר ראשי הממשלה בוריס ג'ונסון ומגדלנה אנדשון חתמו על ברית הגנה. בין ה-28 ביוני ל-1 ביולי 1954 גוסטב השישי אדולף, מלך שוודיה והמלכה לואיז ביקרו ביקור רשמי את אליזבת השנייה, מלכת הממלכה המאוחדת, ובתמורה היא הגיעה לביקור רשמי בשוודיה, בסטוקהולם ובגטבורג בין ה-8 ל-10 ביוני 1956. מאוחר יותר, קרל השישה עשר גוסטב, מלך שוודיה ביקר ביקור רשמי בבריטניה בין ה-8 ל-11 ביולי 1975, ואילו אליזבת החזירה ביקור מאוחר יותר, בין ה-25 וה-28 במאי 1983. מלך שוודיה הנוכחי קרל השישה עשר גוסטב, ניצב כיום במקום ה-283 בסדר הירושה לכתר הבריטי, בשל היותו צאצא של סופיה מהנובר. מאידך, אליזבת השנייה לא זכאית לרשת את הכתר השוודי, מכיוון שאיננה לותרנית, דבר אשר נדרש על פי החוק השוודי. חלק מחברי משפחת המלוכה השוודית הם בריטים, חתנו של מלך שוודיה ובעלה של מדלן, נסיכת שוודיה, כריסטופר אוניל, הוא אזרח בריטי, ואף ילדיו הנסיכה לאונור והנסיך ניקולס, הם אזרחים בריטים. אף בעבר, מרגרט, נסיכת קונוט, אשתו הראשונה של המלך גוסטב השישי אדולף, וכן אשתו השנייה לואיז, נסיכת באטנברג היו חברות בית המלוכה הבריטי. כמו כן, הנסיכה ליליאן, דוכסית האלנד - אשתו של הנסיך ברטיל, דוכס האלנד, הייתה ממוצא וולשי. הנסיך אדוארד, דוכס אדינבורו ואשתו סופי, דוכסית אדינבורו ייצגו את משפחת המלוכה הבריטית בכל החתונות המלכותיות של ילדיו של מלך שוודיה. בשתי המדינות קיימות תנועות רפובליקניות קטנות, אשר קוראות לביטול המונרכיה ולהפיכת המדינה לרפובליקה. שוודיה מחזיקה בבריטניה שגרירות בלונדון, ו-14 קונסוליות בבלפסט, ברייטון, קארדיף, דובר, אדינבורו, גלאזגו, גרימסבי, ג'רזי, לרוויק, ליברפול, מנצ'סטר, ניוקאסל, סאות'המפטון וסטורנווי. בריטניה מחזיקה בשוודיה שגרירות בסטוקהולם בלבד. מדיה וקבצים בנושא יחסי הממלכה המאוחדת – שוודיה בוויקישיתוף Britain signs security deal vowing to defend Sweden in case of attack, France 24, ‏2022-05-11 (באנגלית) Pathé, British. "The Queen's Visit To Sweden". www.britishpathe.com (באנגלית בריטית). נבדק ב-2018-01-19. אתר על יחסי מדינות
נסים חמיד

נסים חמיד (באורדו: نسيم حميد; נולדה ב-1 במאי 1988) היא אצנית פקיסטנית, שזכתה במדליית זהב בריצת 100 מטר במשחקי דרום אסיה 2010, בדאקה. נסים החלה את הקריירה שלה בתור ספורטאית בבית הספר. היא השתתפה במגוון פעילויות ספורט בבית הספר ואחר כך באוניברסיטה. במהלך האימונים שלה, ראו מאמנים מהצבא את היכולות שלה, והרשו לה להתאמן במתקני הבסיס ליד קורנגי. הדבר היה משמעותי ביותר, מכיוון שבפקיסטן ספורטאיות אינן יכולות לרוץ בפרהסיה, היכן שהציבור יכול לצפות בהן. היא זכתה במרוצים מקומיים שונים, ואחרי זה נבחרה על ידי רכבת פקיסטן שהציעה לה חסות כספורטאית. הביצועים העקביים של נשים זיכו אותה במקום בנבחרת פקיסטן במשחקי דרום אסיה בשנת 2010 בדאקה, שם לקחה את הזהב בריצת 100 מטר, עם תוצאה של 11.81 שניות, וזכתה בתואר "האישה המהירה ביותר בדרום אסיה". ב-12 בפברואר 2010, נשיא פקיסטן אסיף עלי זרדארי מינה את נסים כשגרירת הספורט של פקיסטן בהכרה בהצלחתה במשחקי דרום אסיה. ביולי 2010, מפעילת הסלולר הגדולה בפקיסטן, Mobilink, הוסיפה את נסים לצוות שגרירי המותג שלה. בילאל מוניר שייח', סגן הנשיא של Mobilink פקיסטן אמר במעמד טקס חשיפת שיר הקמפיין המבוסס על מאבקה והישגיה של חמיד, ואשר מכיר באלו שעזרו לה להשיג את מטרותיה: "Mobilink Jazz מאמינה מאוד בקשרים שאנו יוצרים, והמטרה של ההכרה הזו היא לעודד את כל מי שחולם להושיט יד ליקיריהם כדי לקבל תמיכה, כך שהם יוכלו להשיג את מבוקשם, ועוד הרבה יותר. נסים היא גיבורה שכולנו זקוקים לה, אנו מקווים כי דרך הפלטפורמה שלנו היא תעורר ותיתן השראה לעוד רבים. אנחנו גאים מאוד לקבל אותה בתור שגרירת המותג שלנו." עם ההצלחה שנחלה, כולל הכינוי "מלכת המסלול", חמיד חוותה גם התנכלות ציבורית. טענו שההצלחה שלה הייתה תוצאה של מזל ולא כישרון. כדי להוכיח שהיא לא באמת ספורטאית טובה, כל שנה קבוצות גברים מנסים לשבור את השיא שלה - בחוסר הצלחה. היא אומרת שיש גישה שלילית לספורטאיות בפקיסטן, ושלא משקיעים בפיתוחן משאבים, והיא מבקשת לשנות זאת. היא הפסיקה להתחרות, הן בגלל הקושי להתמודד עם היחס הציבורי, והן בשל חוסר תמיכה בקריירה שלה. היא פנתה במקום זאת לאימון, ומאמנת ילדים בסיכון ומרקע עני בקורנגי. היא פתחה אקדמיה לספורט ב-2016, והובילה קבוצת ילדים לתוצאות טובות במשחקי ילדי הרחוב הבינלאומיים הראשונים שנערכו בברזיל ב-2016. נסים חמיד, באתר התאחדות האתלטיקה הבין-לאומית אתר האקדמיה לספורט נסים חמיד "Pakistan's Naseem becomes fastest woman of South Asia". Daily Times. 9 בפברואר 2010. {{cite news}}: (עזרה) "Naseem vows to do even better in future". The News. 16 בפברואר 2010. אורכב מ-המקור ב-11 בפברואר 2010. {{cite news}}: (עזרה) "Pakistan honours winning women athletes". AFP. 12 בפברואר 2010. אורכב מ-המקור ב-19 בפברואר 2011. {{cite news}}: (עזרה) "Mobilink Jazz Pays Tribute to Naseem Hameed". Mobilink. 1 ביולי 2010. אורכב מ-המקור ב-26 ביולי 2015. {{cite news}}: (עזרה) Naseem Hameed: The ‘Queen of Tracks’ with nerves of steel, Natasha Raheel, The Express Tribune, March 3, 2013 Men try to beat Naseem Hameed's running record in this video and fail miserably, Dawn, FEB 16, 2017 South Asia’s fastest woman: Naseem Hameed behind success of Street Children, Natasha Raheel, The Express Tribune, March 31, 2016 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "נסים חמיד".
המסע לעמק החלומות

המסע לעמק החלומות (באנגלית: The Land Before Time) הוא סרט דרמה והנפשה אמריקאי משנת 1988 המתאר קורות חיים של ארבעה דינוזאורים. הסרט בוים בידי דון בלות' והופק בידי סטיבן ספילברג, ג'ורג' לוקאס, גארי גולדמן וג'ון פומרו. זהו הסרט הראשון בזיכיון "המסע לעמק החלומות", בו הופקו 14 סרטים. לאחר רעידת אדמה חזקה נודדים עדרי דינוזאורים במדבר הגדול בחיפוש נווה מדבר. אמו של האפטוזאורוס ליטלפוט (גבריאל דיימון) נטרפת בידי טירנוזאורוס רשע בשם שארפטוף (פרנק וולקר). בעקבות עצתה הוא נודד לעבר העמק הגדול והשלו. במסעו לשם הוא פוגש בארבעה חברים: סרה הטריצרטופסית (קאנדס האטסון), דקי הזאורולופוסית הקטנה (ג'ודית' בארסי), פטרי הפטרנודון (ויל ראיין) וספייק הסטגוזאורוס. יחדיו הם נעים לעבר העמק ומתמודדים נגד הטורף שארפטוף ואתגרים נוספים כמו הרי געש פעילים או להקה של פכיצפלוזאורים רגזנים. מדיה וקבצים בנושא המסע לעמק החלומות בוויקישיתוף אתר האינטרנט הרשמי של המסע לעמק החלומות (באנגלית) "המסע לעמק החלומות", במסד הנתונים הקולנועיים IMDb (באנגלית) "המסע לעמק החלומות", באתר נטפליקס "המסע לעמק החלומות", באתר AllMovie (באנגלית) "המסע לעמק החלומות", באתר Rotten Tomatoes (באנגלית) "המסע לעמק החלומות", באתר Box Office Mojo (באנגלית) "המסע לעמק החלומות", באתר Metacritic (באנגלית) "המסע לעמק החלומות", באתר אידיבי "המסע לעמק החלומות", תסריט הסרט באתר Scripts.com (באנגלית) "המסע לעמק החלומות", במסד הנתונים הקולנועיים KinoPoisk (ברוסית) סרטם של סטיבן ספילברג, ג'ורג' לוקאס, חדשות, 29 ביוני 1989
יחסי הממלכה המאוחדת – שווייץ

יחסי הממלכה המאוחדת–שווייץ הם יחסי החוץ בין שווייץ לבין הממלכה המאוחדת. שווייץ ובריטניה, נהנו מקשרים קרובים במשך זמן רב. מאז המאה ה-18 הפוליטיקאים הבריטים עשו הרבה למען הנייטרליות של שווייץ ביבשת אירופה, ושוב ושוב עמדו לצד שווייץ בעת התמודדות עם מעצמות אירופאיות אחרות.שווייץ ייצגה את האינטרס הבריטי בגרמניה, איטליה, ספרד, יפן, והמדינות שהיו כבושות תחת מדינות הציר במהלך מלחמת העולם השנייה, מ-1941 ועד 1945. במהלך המלחמה הקרה היחסים האנגלו-שווייצרים הפכו לקרובים יותר, בשל אינטרסים משותפים, והתקיים שיתוף פעולה בכמה וכמה מקרים. שתי המדינות עבדו יחד כדי למנוע את האינטגרציה האירופית בשנות ה-60. המגעים והיחסים בין שתי המדינות נשארו קרובים עד היום, ושרי החוץ של שתי המדינות מתכנסים באופן שוטף, לדיון בסוגיות של דאגה משותפת לשני העמים. שווייץ הייתה יעד מועדף עבור התיירים הבריטים מאז המאה ה-19. בריטניה היא השוק הרביעי החשוב ביותר בעולם עבור המשקיעים השווייצרים. כ-700 חברות שווייצריות כיום מנהלות עסקים בבריטניה, וממלאים תפקיד חשוב ביחסים הכלכליים האנגלו-שווייצרים. במהלך המלחמה הקרה, יחידת Projekt-26 של שווייצרי קיבלה אימון חשאי מסוכנויות הביון הבריטיות MI5 ו-MI6. במקרה של פלישה לשווייץ, P-26 תכנן להעביר את מרכז הפיקוד שלו לבריטניה. שווייץ מחזיקה בבריטניה שגרירות בלונדון, ו-4 קונסוליות בבלפסט, קארדיף, אדינבורו ומנצ'סטר. בריטניה מחזיקה בשווייץ שגרירות בברן בלבד. מדיה וקבצים בנושא יחסי הממלכה המאוחדת – שווייץ בוויקישיתוף Wyss, Marco. "A "Cold War Love Affair" and the Future of Anglo-Swiss Relations" (PDF). London School of Economics. נבדק ב-6 ביוני 2012. {{cite web}}: (עזרה) "Bilateral relations between Switzerland and the United Kingdom". Confederation of Switzerland. נבדק ב-6 ביוני 2012. {{cite web}}: (עזרה) Foulkes, Imogen (27 באפריל 2018). "UK military helped secret Swiss force in Cold War". BBC News. {{cite news}}: (עזרה) אתר על יחסי מדינות
רישיון-על

רישיון-על (באנגלית: Super Licence) היא הסמכה הניתנת על ידי הפדרציה הבין-לאומית לרכב (FIA) ומאפשרת למחזיק ברישיון להתחרות באליפות הפורמולה 1. הרישיון מוענק לנהגים אשר הצטיינו בקטגוריות שונות של הספורט המוטורי, למי שהחזיק ברישיון באחת משלושת השנים האחרונות או למי שהחזיק רישיון על לפני יותר משלוש שנים וחבר שופטים התרשם כי הציג "יכולת יוצאת דופן במכוניות חד-מושביות" וצבר 300 ק"מ של נהיגה במכונית פורמולה 1. נהגים המשתתפים באימונים החופשיים, המקדימים את המרוצים (בדרך כלל נערכים בימי שישי), נדרשים להחזיק ברישיון-על מיוחד לצורך האימונים. הקריטריונים לקבלת רישיון על מופיעים בנספח L. על מנת לקבל רישיון-על על המבקש להחזיק ברישיון בדירוג A ולצבור לפחות 40 נקודות בשלוש העונות שקדמו לבקשה, בהתאם למפורט בטבלה החל מעונת 2016 נוספה מגבלת גיל מינימום לתנאי הרישיון. על הנהג המבקש להיות בן 18, לפחות, בזמן המרוץ הראשון בו הוא צפוי להשתתף. ביוני 2024 הוכנס תיקון המאפשר לנהגים ש"הראו יכולת מיוחדת ויציבה לאורך זמן" להגיש בקשה לרישיון החל מגיל 17. רישיון על דורש תשלום אגרה שנתית המתבססת על מחיר בסיס בתוספת תשלום הנגזר מסך הנקודות שצבר הנהג. בשנת 2009 עלה מחיר הרישיון מתשלום בסיס של 1,725 אירו בצירוף 456 אירו לכל נקודה לסכום של 10,000 אירו בתוספת 2,000 אירו לכל נקודה. מקס מוסלי, שכיהן באותו הזמן כנשיא FIA, נפגש עם איגוד נהגי הגרנד פרי (GPDAׂ). בעקבות הפגישה החליטה FIA על הפחתת עלות הרישיון החל משנת 2010. בנובמבר 2012 הכריזה FIA על העלאה מחדש של התשלום. החל מעונת 2019 נוספה דרישה מנהגים המעוניינים לקחת חלק באימונים החופשיים במהלך המרוצים בעונה להחזיק ברישיון-על מיוחד לאימונים. הדרישות לרישיון האימונים הן: גיל מינימלי לפחות 18 רישיון תחרויות בינלאומי ברמה A בתוקף התחרה לפחות בשישה מרוצים בפורמולה 2 או מחזיק בלפחות 25 נקודות לרישיון-על, שנצברו במהלך שלוש השנים האחרונות. הלאום המופיע על רישיון העל זהה ללאום המופיע בדרכונו של הנהג. נהג בעל אזרחות כפולה יכול לבחור איזה לאום יופיע ברישיונו. Appendix L - International Drivers' licences, medical examinations, driver's equipment and conduct - 2019 Formula One introduces minimum age limit of 18, Reuters, 3 December 2014 F1 rules change gives Antonelli chance to make debut before he turns 18, Eacefans.ct, 14 June 2024 Super fee for the super licence, Autocar, 26 January 2009 F1 set to cut super-licence fee, BBC, 24 March 2009 F1 drivers to pay more for F1 'super license' , Motorsport.com. 6 November 2012
לגונת שבעת הימים

לגונת שבעת הימים (באנגלית: The Seven Seas Lagoon) היא אגם הממוקם דרומית לפארק הנושא ממלכת הקסם בדיסניוורלד שבפלורידה. האגם מפריד בין הפארק למגרש החניה שלו ומחובר לאגם ביי לייק הסמוך. האגם הוא מלאכותי ועומקו כארבעה מטרים בלבד. סביב האגם בנוי קו הרכבת העילית של ממלכת הקסם ועוברות בו סירות תחבורה ונופש. הרכבת והסירות מחברות בין מרכז התחבורה והכרטוס (החניון), פארק ממלכת הקסם ו-3 מלונות: אתר הנופש העכשווי של דיסני, אתר הנופש הפלורידיאני הגדול של דיסני ואתר הנופש הפולינזי של דיסני. על מנת לאפשר דיג באגם למבקרים המתגוררים במלונות שעל חופיו, הוכנסו אליו מספר סוגי דגי מים מתוקים בעת הקמת האגם, בשנת 1973. רק בסוף שנות ה-90 של המאה ה-20 הותר הדיג באגם בשל התרבות הדגים בו. האגם נבנה משתי סיבות, האחת פונקציונלית - בשל העובדה שהאזור ביצתי מאפשר האגם ניקוז מימי המעיינות בסביבה מחד, ומילוי הקרקע בין מבני ממלכת הקסם מאידך. מסדרונות השירות של ממלכת הקסם, שהיו אמורים להיות תת-קרקעיים, נבנו מעל הקרקע בשל ביצתיותה. האדמה בין המסדרונות מולאה באדמה שנחפרה מהאגם, ופארק השעשועים הפתוח לציבור נמצא למעשה בקומה השנייה. הסיבה השנייה היא ספרותית - דיסני שאף לנתק את ממלכת הקסם ממגרשי החנייה, וסבר כי מסע אל מעבר לאגם אל הממלכה (מסע המופיע בספרות ובאגדות עם) תואם יותר את האופי האגדתי שרצה לשוות לפארק השעשועים. מדיה וקבצים בנושא לגונת שבעת הימים בוויקישיתוף
Sleep (להקה)

Sleep (בתעתיק עברי: סליפ; בתרגום חופשי: שינה) היא להקת דום מטאל וסטונר מטאל שהוקמה בשנת 1990 בסן חוזה, בקליפורניה שבארצות הברית. בשנת 1991 שחררה הלהקה את אלבומה הראשון, Volume One. לאחר שחרור האלבום, החלה הלהקה לצבור קהל מעריצים בקרב סצנת הדום מטאל המקומית בקליפורניה. בשנה שלאחר מכן, שחררה הלהקה את אלבומה השני, Sleep's Holy Mountain. אלבום זה נחשב לאחד האלבומים שתרמו רבות להתפתחותו של הז'אנר סטונר רוק, אשר חולק אלמנטים מוזיקליים רבים עם דום מטאל. בעקבות הצלחתו של האלבום, הוחתמה הלהקה בחברת התקליטים האנגלית London Records. בשנת 1995, החלה הלהקה לעבוד על אלבומה השלישי, Dopesmoker. לאכזבתה של חברת התקליטים, האלבום הכיל שיר אחד שאורכו היה למעלה משעה, דבר הגרם לסכסוך בינם לבין חברי הלהקה. חברת התקליטים סירבה לשחרר את האלבום בטענה שלא ניתן לשווק אותו והעדיפה לפצל אותו לשירים בודדים. הלהקה התפרקה בשנת 1998 לאחר שסירבה לשחרר את האלבום. בשנים שלאחר פירוק הלהקה, האלבום Dopesmoker התפרסם במספר גרסאות שונות, תחילה תחת השם Jerusalem בשנת 1999 ולאחר מכן בשמו המקורי בשנת 2003. חברי הלהקה פנו לפיתוח פרויקטים מוזיקליים חדשים והקימו את הלהקות Om ו-High on Fire. בשנת 2009 התאחדה הלהקה ופעלה לסירוגין במקביל לפעילותן של הלהקות שהקימו. בשנת 2017 הכריזה הלהקה על אלבום חדש בשם The Sciences, השחרור הראשון שלהם מזה כמעט 20 שנים. האלבום שוחרר בשנת 2018 והתקבל באהדה רבה בקרב מעריצים ומבקרי מוזיקה, ואף דורג במקום ה-49 ברשימת בילבורד 200. דום מטאל סטונר רוק מדיה וקבצים בנושא Sleep בוויקישיתוף אתר האינטרנט הרשמי של Sleep Sleep, ברשת החברתית פייסבוק Sleep, ברשת החברתית אקס (טוויטר) Sleep, ברשת החברתית אינסטגרם Sleep, באתר ספוטיפיי Sleep, באתר Last.fm (באנגלית) Sleep, באתר AllMusic (באנגלית) Sleep, באתר MusicBrainz (באנגלית) Sleep, להקה באתר Encyclopedia Metallum (באנגלית) Sleep, באתר Discogs (באנגלית) Sleep, באתר Songkick (באנגלית) Sleep, באתר SecondHandSongs Sleep, באתר בנדקמפ Sleep, באתר בילבורד (באנגלית) "SLEEP Reveals It's Working With NEUROSIS's Keyboardist Via Morse Code". Metal Injection (באנגלית אמריקאית). 2017-04-12. נבדק ב-2018-08-18. "Sleep Chart History". Billboard. נבדק ב-2018-08-18.